hotchpotch/miracl-hf-unified huggingface dataset:
मोज़ेक
किसी अजैविक पदार्थ के छोटे-छोटे टुकड़े सधन जमा कर, किसी सतह को सजाने की कला मोज़ेक (Mosaic) या चिंत्तन संपूर्ति कहलाती है। इस प्रकार सजी हुई सतह के लिये भी मोजेइक शब्द का प्रयोग होने लगा है। अजैविक पदार्थ में प्राय: पत्थर, काँच, सीपी, या टाइल का प्रयोग होता है। हवाई सर्वेक्षण में किसी क्षेत्र के अनेक छोटे-छोटे भागों के फोटो लेकर, उन्हें परस्पर मिला कर रखने की तकनीक भी मोजेइक कहलाती है।
मेसोपोटामिया में लगभग ४,००० वर्ष ईसा पूर्व बने विशाल प्रांगण एवं स्तंभो के उवशेषों से सिद्ध होता है कि उस प्राचीन काल में भी यह कला वहाँ विद्यामान थी। इन निर्माण में सभी खड़ी सतहों पर लाल काले और सफेद टुकड़ों से युक्त, अत्यंत अलंकृत आवरण चढ़ाया हुआ था। लगभग ३० शती ईसा पूर्व यह कला वास्तुकृतियों में व्यापक प्रवेश पा चुकी थी। किंतु २६ शती ई० पू० के बाद भी इस कला के विशष प्रचलित रहने के कोई प्रमाण नहीं मिलते। हाँ, फर्नीचन पर मणियां और कांच आदि जजमा कर पच्चीकारी अवश्य की जाती थी।
सिंधु-घाटी सभ्यता में चित्तल संपूर्ति के सादे नमूने मिलते हैं, जिनमें प्राय: सीपी का उपयोग होता था। एजिजयन संस्कृत में पच्चीकारी का भी बहुत कम प्रचलन था, किंतु उसमें चिंत्तन संपूर्ति के कुछ उत्कृष्ट प्रयोग अवश्य मिलते हैं, जिनमें विविध वस्तुओं के संयोग से द्दश्यावलियां तैयार की हुई थीं।
यूनानी और रोमीय सभ्यता में और भी मामूली प्रयोग हुए। पानी के बहाव से घिसे हुए गोलाश्म जमा कर क्रीट में भांति भांति की आकृतियाँ बनाई जाती थीं। बाद में उत्तर कांस्य-युग में, अर्थात् १,६००-१,००० ई० पू० में इस प्रकार के फर्श यूनान में भी बने। रिनेसांकालीन धूपछाहीं रंगसाजी ने चित्तल संपूर्ति का उपयोग बहुत कुछ सीमित कर दिया ओर वेनिस तथा रोम के कारखानों का कार्यक्षेत्र उन्हीं नगरों तक ही रह गया। १९वीं शती में फिर इस ओर रूचि बढ़ी और धर्मिक प्रोत्साहन पा जाने पर रूस, फ्रांस और इंग्लैंड में भी इसके कारखाने स्थापित हुए।
आधुनिक चित्तल संपूर्ति प्राय: सादी, या सफेद, या रंग मिली हुई सीमेंट में सफेद, काली, या अन्य किसी रंग की संगमर्मर की बजरी मिला कर बनाई जाती है। कई रंगों की बजरी मिला कर भी डाली जाती है। बजरी के दाने १/१९ इंच से लेकर ३/८ इंच तक के, एक माप, या अनेक मापों के मिला कर डाले जा सकते हैं। चित्तल टाइलें भी विविध रंगों और कई मापों की मिलती है। फर्श में पहले निबल मिश्रण की कंक्रीट की तह प्राय: तीन ईचं मोटी डाली जाती है, जिसे आधार कहते हैं। इस पर सीमेंट के सबल मसाले से टाइलें जड़ दी जाती हैं। यदि पूर्व-निर्मित टाइलें न लगा कर स्थान पर ही चित्तल फर्श डालना हो, तो आधार पर एक से डेढ़ इंच तक मोटी सबल मिश्रण की कंक्रीट डाली जाती है, जिसकी सतह खुरदरी रखी जाती है। इस पर यथानिर्दिष्ट, १/४ इंच से १/२ इंच तक मोटी तह संगमर्मर की बजरी से युक्त सीमेंट डाली जाती है। श् दूसरे दिन कार्बोरंडम की बट्टियों से सतह घिस दी जाती है और उसमें उसी रंग की सीमेंट रगड़ दी जाती है ताकि यदि कोई गड्ढे रह गए हो, या कोई दाना उखड़ गया हो, तो वह जगह भी भर जाय। फिर हफ़ते, दस दिन तक तरी रखने के बाद पुन: घिसाई करके पॉलिश कर दी जाती है।
सरकारिया आयोग
सरकारिया आयोग का गठन भारत सरकार ने जून 1983 में किया था। इसके अध्यक्ष सर्वोच्च न्यायालय के सेवानिवृत्त न्यायधीश न्यायमूर्ति रणजीत सिंह सरकारिया थे। इसका कार्य भारत के केन्द्र-राज्य सम्बन्धों से सम्बन्धित शक्ति-संतुलन पर अपनी संस्तुति देना था।
कर्नाटक के पूर्व मुख्यमंत्री एसआर बोम्मई ने अपनी सरकार की बर्खास्तगी को 1989 में सुप्रीम कोर्ट में  चुनौती दी थी और राज्य विधानसभा में शक्ति परीक्षण कराने के उनके आग्रह को राज्यपाल द्वारा ठुकरा देने के निर्णय पर सवाल उठाया था। सुप्रीम कोर्ट की नौ सदस्यीय एक पीठ ने बोम्मई मामले में मार्च 1994 में अपना ऐतिहासिक फैसला सुनाया और राज्यों में केंद्रीय शासन लागू करने के संदर्भ में सख्त दिशा-निर्देश तय किए।इस मामले में आयोग ने 1988 में अपनी रिपोर्ट सरकार को सौंपी तथा 247 अनुसंशाय की थी।
न्यायमूर्ति सरकारिया ने केंद्र-राज्य संबंधों और राज्यों में संवैधानिक मशीनरी ठप हो जाने की स्थितियों की व्यापक समीक्षा की और 1988 में सौंपी गई अपनी रिपोर्ट में उन्होंने इस संदर्भ में समग्र दिशा-निर्देश सामने रखे। उन्होंने कहा कि राज्यपालों की नियुक्ति में मुख्यमंत्रियों से सलाह ली जानी चाहिए। राज्यपालों के पक्षपातपूर्ण आचरण पर अंकुश लगाने के लिए कदम उठाए जाने चाहिए। यदि चुनाव में किसी दल या गठबंधन को स्पष्ट बहुमत नहीं मिलता है तो राज्यपाल को सबसे बड़े चुनाव पूर्व गठबंधन को सरकार बनाने के लिए आमंत्रित करना चाहिए। राज्यपालों को राजभवन के लान में विधायकों की गिनती कर किसी दल या गठबंधन के बहुमत के बारे में निर्णय नहीं लेना चाहिए। बहुमत का परीक्षण राज्य विधानसभा में ही होना चाहिए। इस आयोग ने कुछ अन्य सिफारिशें भी की।
सरकारिया आयोग का गठन
तेन्दु
तेन्दु (वानस्पतिक नाम: "Diospyros melanoxylon") एबिनासी (Ebenaceae) कुल का सपुष्पी पादप है। यह भारत और श्री लंका का देशज है।
इसे मध्य प्रदेश में 'तेन्दु' तथा ओडिशा और झारखण्ड में 'केन्दु' कहते हैं। इसकी पत्तियाँ बीड़ी बनाने के काम आती हैं। इसकी छाल बहुत कठोर व सूखी होती है। इसे जलाने पर चिनगारी तथा आवाज निकलती हैं। तेंदू का फल मीठा होता है।
बीड़ी
बीड़ी भारतीय सिगरेट जैसा ही प्रदार्थ है। यह तेन्दु के पत्तों में तम्बाकू लपेटकर बनाई जाती है। 'बीड़ी' शब्द 'बीड़ा' से निकला है जो पान के पत्तों में सुपारी तथा कुछ अन्य मसाले डालकर बनती है।
तेंदू के पत्ते के अन्दर तम्बाकू को भर कर धूम्रपान के लिये प्रयोग की जाने वाली वस्तु है यह सिगरेट की तरह से आगे से आग सुलगाकर जलाई जाती है, और भारत के ग्रामीण और शहरी स्थानों में इसे मजदूर और गरीब वर्ग अधिक प्रयोग करता है, बीडी स्वास्थ्य के लिये बहुत ही हानिकारक है और इसके धूम्रपान से फ़ेफ़डों के तथा मुंह के कैंसर जैसे जानलेवा रोग हो जाते हैं।
सुकान्त भट्टाचार्य
सुकान्त भट्टाचार्य (१५ अगस्त १९२६ - १३ मई १९४७) बांग्ला साहित्य के मार्क्सवादी विचारधारा तथा प्रगतिशील चेतना के कवि थे।
वैश्विक दीप्तिमंदकता
वैश्विक धुँधलापन () जिसे ग्लोबल डिमिंग या सार्वत्रिक दीप्तिमंदकता भी कहते हैं, पृथ्वी की सतह पर वैश्विक प्रत्यक्ष ऊर्जा मान की मात्रा में क्रमिक रूप से आयी कमी से संबंधित है। यह पृथ्वी की सतह तक पहुँचने वाले सूर्य के प्रकाश की मात्रा में गिरावट को दर्शाता है। इसका मुख्य कारण वातावरण में मानवीय क्रियाकलापों से गंधक कण जैसे कणों की उपस्थिति को माना जाता है। चूंकि वैश्विक धुँधलेपन के प्रभावस्वरूप शीतलन की अवस्था भी देखी गयी है इसलिए माना जाता है कि यह वैश्विक तापन के प्रभाव को अंशतः कम कर सकता है।
Podcasts
Q&A
News articles
ज़ीन
ज़ीन किसी जानवर की पीठ पर सवारी करने या बोझ ढोने के लिये पहनाई जाने वाली चीज़ को कहते हैं। यह अक्सर चमड़े या कपड़े की बनी होती है और जानवर के पेट व छाती पर कसी जाने वाली पट्टीयों से उसकी पीठ पर स्थाई रहती है। यह घोड़े, ऊँट, हाथी, गधे और खच्चर जैसे जानवरों को पहनाई जाती है। अगर इसका प्रयोग सवारी के लिये किया जा रहा हो तो अक्सर नीचे पाँव टिकाने के लिये रकाब भी लगे होते हैं। ज़ीन को कभी-कभी काठी भी कहते हैं लेकिन ध्यान दें कि काठी शब्द के अन्य अर्थ भी होते हैं। ऊँट की ज़ीन को कजावा भी कहा जाता है।
'ज़ीन' को अंग्रेज़ी में 'सैडल' () और अरबी भाषा में 'सिर्ज' () कहते हैं।
हलांकि 'ज़ीन' को 'काठी' भी कहा जाता है, ध्यान दें कि काठी से तात्पर्य किसी भी ढांचे का हो सकता है और इसका सही अंग्रेज़ी बराबरी का शब्द 'फ़्रेम' () है। मसलन तगड़े शरीर को 'मज़बूत काठी' () कहा जाता है। ज़ीन घोड़े पर चढ़ाने वाला एक प्रकार का ढांचा है इसलिए इसे 'काठी' भी कहा जाता है।
डाएन कीटन
डाएन कीटन (जन्म डाएन हॉल, ५ जनवरी १९४६) एक अमेरिकी अभिनेत्री, निर्देशक और चलचित्र की कथानक लेखक है। कीटन ने अपने करियर की शुरुआत मंच-अभिनय से की और १९७० में बड़े परदे पर उनकी पहली फिल्म आई।
मिस्र के मुहाफ़ज़ात
मिस्र के २७ बड़े प्रशासनिक क्षेत्रीय विभाग हैं जिन्हें मुहाफ़ज़ाह (बहुवचन - मुहाफ़ज़ात) कहते हैं, यानि किसी राज्यपाल (मुहाफ़िज़) की हिफ़ाज़त या निगरानी में रखा गया क्षेत्र। इनका दर्जा लगभग भारत के प्रान्तों जैसा है। मिस्र के मुहाफ़ज़ात या तो शहरी होते हैं या फिर शहरी-देहाती का मिश्रण होते हैं।
शहरी-देहाती मिश्रित मुहाफ़ज़ात को 'मरकज़' (बहुवचन - मराकज़) नाम के क्षेत्रों में बांटा जाता है। यह वही शब्द है जिसका मतलब हिन्दी-उर्दु में 'केन्द्र' होता है लेकिन मिस्र की अरबी उपभाषा में इसका अर्थ 'गाँवों का समूह' है। पूर्ण रूप से शहरी मुहाफ़ज़ात में गाँव नहीं होते इसलिए उन्हें मराकज़ में भी नहीं बाँटा जाता।
२०११-२०१२ काल में मिस्र के मुहाफ़ज़ात का ब्योरा कुछ इस प्रकार है:
कुंचन नम्बियार
कुंचन नंबियार (लगभग १७०५- १७७० ई.) मलयालम के आरम्भिक कवि, व्यंगकार थे।
इनका जन्म मध्य केरल के कोच्चिस्थान में हुआ था। अंपलप्पुष के देवनारायण नामक शासक के संरक्षण में वहीं बस गए और बाद में त्रावणकोर के शासक मार्तण्ड वर्मा के दरबार में प्रविष्ट हुए। अपने यौवनकाल के प्रारंभिक दिनों में कुंचन नंबियार ने भिन्न शैलियों में काव्यरचना की। उनकी प्रारंभिक कविताओं में भगवत्द्दूत, भागवतम्, नलचरितम् और चाणक्यसूत्रम् के नाम गिनाए जा सकते हैं। वह नवीन एवं अद्भत मलयालम काव्यशैली 'तुक्कलप्पाट्ट' के प्रवर्त्तक हैं। तुक्कल द्रुत गति से प्रचालित करनेवाला नृत्य है जिसमें नर्तक स्वयं पद्यबद्ध कहानियों का गायन करत है। नंबियार ने लगभग साठ तुक्कल कविताएँ लिखी हैं जिनमें कल्याणसौंगधिकम्, कार्त्तवीरार्जुनविजयम्, किरातम् सभाप्रवेशम्, त्रिपुरदहनम्, हरिणीस्वयम्वरम्, रूग्मिणीस्वयम्वरम्, प्रदोषमाहात्म्यम्, स्यमन्तकम् एवं घोषयात्रा सम्मिलित हैं। नंबियार ने अपनी तुक्कल कविताओं में नम्र काव्य-शैली का विकास किया है जिसने समाज के सभी वर्गों को आकृष्ट किया है और जिसके द्वारा उन्होंने समाज की वास्तविकताओं को प्रतिबिंबित करने का प्रयत्न किया है। यद्यपि उन्होंने इतिहास एवं पुराण से ही अपनी कविताओं के लिए कहानियों का चुनाव किया है तथापि समकालीन सामाजिक जीवन के प्रसग में ही उन्हें चित्रित किया है। हास्य एवं व्यंग के भी वे महान कवि माने जा सकते हैं। उन्होंने मलयालम में अहंकारी सामंतों, भ्रष्ट कर्मचारियों, लोभी और स्त्रीपरायण ब्राह्मणों ओर तुच्छ नायरों इत्यादि समस्त श्रेणी के लोगों पर व्यंग किया है। उनकी अनेक पदोक्तियाँ सर्वसाधारण में यथेष्ट प्रचलित हैं और उन्होंने लोकोक्तियों का स्थान ग्रहण कर लिया है।
ऑस्कर पिस्टोरियस
ऑस्कर लियोनार्ड कार्ल पिस्टोरियस (जन्म 22 नवम्बर 1986) एक दक्षिण अफ्रीकी स्प्रिंट धावक है। एक साल से भी कम की उम्र में दोनों पैरों के घुटने के नीचे का भाग काट दिए जाने के बावजूद वह आज ह्रष्ट - पुष्ट खिलाड़ियों के साथ अनेक प्रतिस्पर्धाओं में भाग लेते हैं।
पैग़ाम टीवी
पैग़ाम टीवी पाकिस्तानी उर्दू चैनल है। इसकी स्थापना 26 अगस्त 2011 को लाहौर में की गई थी।
कंगन, गान्दरबल
कंगन (Kangan) भारत के जम्मू और कश्मीर राज्य के अनन्तनाग ज़िले में स्थित एक बड़ा गाँव है। यह ज़िले में तहसील का दर्जा रखता है। कंगन सिन्द नाले (सिन्धु नदी से भिन्न) नामक नदी की तंग घाटी में 50 किमी तक नदी के दोनो तरफ़ फैला हुआ है और उस नदी की वादी में स्थित सबसे बड़ी बस्ती है। यह 1,810 मीटर की ऊँचाई पर स्थित है।
नारानाग
नारानाग भारत के जम्मू व कश्मीर राज्य के गान्दरबल ज़िले में २,१२८ मीटर की ऊँचाई पर स्थित एक पर्वतीय पर्यटक स्थल है। यह कंगन से ८ किमी की दूरी पर सिन्द नाले (सिन्धु नदी से भिन्न) नामक नदी की घाटी पर अधिक ऊँचाई पर स्थित है। अपने मर्ग (घास के खुले मैदान), पर्वतों और झीलों के लिये जाने जाने वाले इस स्थान से १६,८४० फ़ुट ऊँचे हरमुख पर्वत और उसके चरणों में स्थित गंगाबल झील के लिये पगडंडी शुरु होती है। यह वंगथ झरने के बाएँ किनारे पर बसा हुआ है, जो आगे चलकर सिन्द नाले में विलय होता है। यहाँ से गडसर झील, विशनसर झील और किशनसर झील के लिये भी रास्ते निकलते हैं हलांकि नारानाग से वहाँ तक पहुँचने के लिये ५ से ७ दिन का पैदल सफ़र तय करना पड़ता है।
'नारा नाग' वास्तव में 'नारायण नाग' का रूप है। कश्मीरी भाषा में 'नाग' का अर्थ पानी का चश्मा होता है। यहाँ का चश्मा हिन्दुओं द्वारा पवित्र माना जाता है।
नारानाग के मंदिर पर्यटकों के लिये एक मुख्य आकर्षण हैं और भारत के सबसे महत्वपूर्ण पुरातन-स्थलों में गिने जाते हैं। यहाँ लगभग २०० मीटर की दूरी पर एक-दूसरे की तरफ़ मुख किये हुए मंदिरों का एक समूह है। इतिहासकारों के अनुसार शिव को समर्पित इन मंदिरों को ८वीं सदी में कश्मीर-नरेश ललितादित्य ने बनवाया था। यह मंदिर वंगत नदी के दाएँ किनारे पर भूतशेर पर्वत ('भूतेश्वर पर्वत' का परिवर्तित रूप) के चरणों में स्थित हैं।
कम्बोज (बहुविकल्पी)
कम्बोज या कंबोज से निम्नलिखित भौगोलिक क्षेत्रों का बोध होता है-
हरि नारायण आपटे
हरि नारायण आपटे (१८६४-१९१९ ई.) मराठी के प्रसिद्ध उपन्यासकार, कवि, नाटककार थे।
हरिभाऊ आपटे का जन्म खानदेश में हुआ। पूना में पढ़ते समय इनके भावुक हृदय पर निबंधमालाकार चिपलूणकर और उग्र सुधारक आगरकर का अत्यधिक प्रभाव पड़ा। इसी अवस्था में इन्होंने कई अंग्रेजी कहानियों का मराठी में सरस अनुवाद किया। विद्यार्थी जीवन में ही इन्होंने संस्कृत के नाटकों का तथा स्कॉट, डिकसन्, थैकरे, रेनाल्ड्स इत्यादि के उपन्यासों का गहरा अध्ययन किया और लोकमंगल की दृष्टि से उपन्यासरचना की आकांक्षा इनमें अंकुरित हुई।
सन् १८८५ में इनका 'मघली स्थिति' नामक पहला सामाजिक उपन्यास एक समाचारपत्र में क्रमश: प्रकाशित होने लगा। बी. ए. की परीक्षा में अनुत्तीर्ण होने पर इन्होंने 'करमणूक' नामक पत्रिका का संपादन करना आरंभ किया। यह कार्य ये अट्ठाईस वर्षों तक सफलता से करते रहे। इस पत्रिका में इनके लगभग इक्कीस उपन्यास प्रकाशित हुए जिनमें दस सामाजिक और ग्यारह ऐतिहासिक है। मराठी उपन्यास के क्षेत्र में क्रांति का संदेश लेकर ये अवर्तीण हुए। इनकी रचनाओं से मराठी उपन्याससाहित्य की सर्वांगीण समृद्धि हुई। इनकी सामाजिक कृतियों में समाजसुधार का प्रबल संदेश है। मुख्य सामाजिक उपन्यासों में मछली स्थिति', 'गणपतराव', 'पण लक्षांत कोण वेतों', 'मो' और 'यशवंतराव खरे' उत्कृष्ट हैं। ये चरित्रचित्रण करने में सिद्धहस्त थे। इनकी रचनाओं में यथार्थवाद और ध्येयवाद (आदर्शवाद) का मनोहर संगम है। साथ ही मिल और स्पेंसर के बुद्धिवाद का रोचक विवेचन भी है। इन्होंने मध्यमवर्गीय महिलाओं की समस्याओं का भावपूर्ण एवं कलात्मक चित्रण किया।
ऐतिहासिक उपन्यासों में चंद्रगुप्त, उष:काल, गड आला पण सिंह गेला और वज्राघात आपटे की उत्कृष्ट कृतियाँ है। इनकी ऐतिहासिक दृष्टि व्यापक और विशाल थी। गुप्तकाल से मराठों की स्वराज्य स्थापना तक के काल पर इन्होंने कलापूर्ण उपन्यास लिखे। 'वज्राघात' इनकी अंतिम कृति है जिसमें दक्षिण के विजयनगरम् राज्य के नाश का प्रभावकारी चित्रण है। इसकी भाषा काव्यपूर्ण और सरस है। इनके सामाजिक उपन्यास ऐतिहासिक उपन्यास जैसे सजीव चरित्रचित्रण से ओतप्रोत है। ये 'सत्यं, शिवं, सुंदरम्' के अनन्य उपासक थे।
इनकी कहानियाँ 'स्फुट गोष्ठी' नामक चार पुस्तकों में संगृहीत हैं। इनमें चरित्रचित्रण तथा घटनाचित्रण का मनोहर संगम है। कला तथा सौंदर्य की अभिव्यक्ति करते हुए जनजागरण का उदात्त कार्य करते में ये सफल रहे।
भगवानबाबा
आबाजी तुबाजी सानप (२९ जुलाई १८९६ - १८ जनवरी १९६५) जो 'भगवानबाबा' के नाम से प्रसिद्ध थे,  उनका जनमः बीड जिल्हे में हुवा था। । महाराष्ट्र के वारकरी सम्प्रदाय के प्रसिद्ध सन्त थे।
भगवानबाबा हिंदुओं के गौरव हैं। जिस दौर में हिंदू धर्म और संस्कृति पर आक्रमण हो रहे थे ऐसे समय में भगवानबाबाने अपने प्राणों की परवाह किये बगैर त्याग का प्रतीक भगवा ध्वज हाथों लेकर धर्म की रक्षा की। यही कारण है की उन्हें आज हर ह्रदय के सम्राट की संज्ञा दी जाती है। देश, धर्म और स्वाभिमान की रक्षा के लिए कितने त्याग किये और अपने धर्म ध्वजा का मान ऊँचा रखा।
भगवानबाबाकी गुरुपरंपरा आगे दिइ गई है। नारायण ब्रह्मदेव अत्री ऋषी दत्तात्रेय जनार्दनस्वामी संत एकनाथ गावोबा किंवा नित्यानंद अनंत दयानंद स्वामी पैठणकर आनंदॠषी नगदनारायण महाराज महादेव महाराज (पहिले) शेटीबाबा (दादासाहेब महाराज) गोविंद महाराज नरसू महाराज महादेव महाराज (दुसरे) माणिकबाबा भगवानबाबा
सिकन्दरिया मुहाफ़ज़ाह
सिकन्दरिया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
असवान मुहाफ़ज़ाह
असवान मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। विशेष:- असवान दुनिया की सबसे सुखी जगह है जहां साल भर में मात्र 0.02 इंच वर्षा होती है।
क़ाहिरा मुहाफ़ज़ाह
क़ाहिरा मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। मिस्र की राजधानि क़ाहिरा इस मुहाफ़ज़ाह की राजधानी भी है। यह एक पूर्ण शहरी मुहाफ़ज़ाह है जिसके कोई 'मरकज़' नामक विभाग नहीं हैं।
इस्माईलिया मुहाफ़ज़ाह
इस्माईलिया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
राफेल बम्बेली
राफेल बम्बेली (Rafael Bombelli ; 20 जनवरी 1526 – 1572) इटली का गणितज्ञ था। उसका जन्म बोलग्ना में हुआ था। उसने बीजगणित के एक प्रसिद्ध ग्रन्थ की रचना की थी तथा काल्पनिक संख्याओं का यथार्थ सामने लाने में उसकी उल्लेखनीय भूमिका थी।
अपनी पुस्तक (Algebra) में बम्बेल्ली ने पूर्व में ब्रह्मगुप्त द्वारा प्रतिपादित ऋणात्मक संख्याओं से सम्बन्धित नियम को बहुत ही सरल भाषा में लिखा। इस पुस्तक में उसने 'अल्जेब्रा' के बारे में लिखा है कि अल्जेब्रा भारत में खोजा गया 'उच्च गणित' है। (सन्दर्भ: Travelling Mathematics - The Fate of Diophantos' Arithmetic By Ad Meskens, Springer, page 143)
त्रिपुरा विश्वविद्यालय
त्रिपुरा विश्वविद्यालय () भारत के त्रिपुरा राज्य में स्थित एक केन्द्रीय विश्वविद्यालय है। इसकी स्थापना २ अक्टूबर १९८७ को हुई थी।
यह अगरतला से १० कि॰मी॰ दक्षिण में सूर्यमणिनगर में है। विश्वविद्यालय का निर्माण कार्य तेजी से हुआ तथा राज्य विधानसभा ने सन १९८७ में त्रिपुरा विश्वविद्यालय अधिनियम पारित किया। २ अक्टूबर महात्मा गांधी की जन्म पुण्यतिथि पर त्रिपुरा विश्वविद्यालय औपचारिक रूप से स्थापित हुआ। २००६ के संसद अधिनियम द्वारा २ जुलाई २००७ को विश्वविद्यालय को केन्द्रीय विश्वविद्यालय में परिवर्तित कर दिया गया।
वर्तमान में त्रिपुरा विश्वविद्यालय ३२ विषयों में स्नातकोत्तर पाठ्यक्रम उपलब्ध कराता है। इसके अंतर्गत विभिन्न विभाग, निदेशालय और केन्द्र हैं जो जिनमें ३८ स्नातक पाठ्यक्रम उपलब्ध कराए जाते हैं। राज्य में सभी २४ सामान्य और तकनीकी कॉलेज त्रिपुरा विश्वविद्यालय से संबद्ध है जो अब राज्य में उच्च शिक्षा के मुख्य केन्द्र हैं तथा सभी क्षेत्रों में इसे उच्च स्थान प्राप्त है।
त्रिपुरा का प्रथम उच्य शिक्षण संस्थान, एम.बी.बी. महाविद्यालय था जो कलकत्ता विश्वविद्यालय से संबद्ध होकर सन १९४७ से कार्य करना शुरु किया। परन्तु हाल के विभाजन के परिणामस्वरुप त्रिपुरा की जनसंख्या में अचानक बहुत अधिक विकास देखा गया और इस कारण बहुत बड़ी संख्या में छात्र उच्च शिक्षा प्राप्त करने के आकांक्षी हुए।
एम.बी.बी .महाविद्यालय का प्रारम्भ सन १९५० में कैलाशशहर में रामकृष्ण कॉलेज की प्रतिस्थापना के द्वारा हुआ था जो कि वर्तमान में उत्तर त्रिपुरा जिले का मुख्य कार्यालय है। बाद में १९६४ में बेलोनिया कॉलेज दक्षिणी- त्रिपुरा की स्थापना के साथ-साथ तीन वर्षो में ही सन १९६७ में राम ठाकुर कॉलेज अगरतला की स्थापना द्वारा महाविद्यालय स्थापना के कार्य को पूरा किया गया। अंतत इस राज्य के छात्रों को एक बात ने स्तब्ध कर दिया कि ये सभी महाविद्यालय कलकत्ता विश्वविद्यालय से संबद्ध होने के लिए बाध्य थे और त्रिपुरा में विश्वविद्यालयी शिक्षा की संभावना का अस्तित्व ही नहीं था।
पिछली शताब्दी के अन्तिम साठ के दशक से त्रिपुरा में हुए छात्र आन्दोलन अटलनीय रूप से उच्च शिक्षा की सुविधाओं के प्रसार और त्रिपुरा के अपने विश्वविद्यालय के निर्माण की माँग पर केन्द्रित थे इस बढ़ती हुई मांगों के प्रतिक्रियास्वरुप कलकत्ता विश्वविद्यालय के अधिकारी सहमत हुए कि महाराजा वीर विक्रम महाविद्यालय में गणित, अर्थशास्त्र और इतिहास के स्नातकोत्तर कक्षाएं ली जाएँ और विश्वविद्यालय अनुदान आयोग (यूजीसी) ने सन १९७६ में औपचारिक रूप से कलकत्ता विश्वविद्यालय के संस्थान कलकत्ता विश्वविद्यालय स्नातकोत्तर केंद्र (सीयूपीजीसी) को मान्यता प्रदान की। इस घटना ने राज्य के लोगों को उच्च शिक्षा की जिज्ञासा हेतु तथा अलग विश्वविद्यालय की स्थापना करने के लिए प्रेरित किया।
त्रिपुरा के अपने विश्वविद्यालय की स्थापना करने में भी नौ साल का अतिरिक्त समय लिया गया। वह अति-सौभाग्यपपूर्ण दिवस मई १८, १९८५ था जब तत्कालीन शिक्षा मंत्री और लोकप्रिय आदिवासी नेता दशरथ देब ने ७५ एकड़ में फैली भूमि त्रिपुरा विश्वविद्यालय की नींव रखी।
भारत के राष्ट्रपतियों की सूची
भारत का राष्ट्रपति देश का मुखिया और भारत का प्रथम नागरिक होता है। राष्ट्रपति के पास भारतीय सशस्त्र सेना की भी सर्वोच्च कमान होती है। भारत का राष्ट्रपति लोक सभा, राज्यसभा और विधानसभा के निर्वाचित सदस्यों द्वारा चुना जाता है। भारत के राष्ट्रपति का कार्यकाल 5 वर्षों का होता है।
भारत की स्वतंत्रता से लेकर अब तक 14 राष्ट्रपति हो चुके हैं।1 भारत के राष्ट्रपति पद की स्थापना भारतीय संविधान के द्वारा की गयी है। इन 14 राष्ट्रपतियों के अलावा 3 कार्यवाहक राष्ट्रपति भी हुए है जो पदस्थ राष्ट्रपति की मृत्यु के बाद बनाये गए है।भारत के प्रथम राष्ट्रपति डॉ॰ राजेंद्र प्रसाद थे।
7 राष्ट्रपति निर्वाचित होने से पूर्व राजनीतिक पार्टी के सदस्य रह चुके है। इनमे से 6 भारतीय राष्ट्रीय कांग्रेस और 1 जनता पार्टी के सदस्य शामिल है, जो बाद राष्ट्रपति बने. दो राष्ट्रपति, ज़ाकिर हुसैन और फ़ख़रुद्दीन अली अहमद, जिनकी पदस्थ रहते हुए मृत्यु हुई. भारत के 13वे राष्ट्रपति प्रणब मुखर्जी है जो 25 जुलाई 2012 को भारत के राष्ट्रपति के तौर पर निर्वाचित हुए राष्ट्रपति रहने से पूर्व वे भारत सरकार में वित्त मंत्री, विदेश मंत्री, रक्षा मंत्री और योजना आयोग के उपाध्यक्ष रह चुके है। वे मूल रूप से पश्चिम बंगाल के निवासी है इसलिए वे इस राज्य से पहले राष्ट्रपति हैं। इससे पूर्व राष्ट्रपति प्रतिभा पाटिल भारत की पहली महिला राष्ट्रपति है। वर्तमान में 25 जुलाई 2017 को राष्ट्रपति का पद रामनाथ कोविंद को प्राप्त हुआ जो भारत के 14वे राष्ट्रपति हैं।
भारत के राष्ट्रपतियों की सूचि इस प्रकार है -
श्रीलंका का केंद्रीय बैंक
श्रीलंका का केंद्रीय बैंक () श्रीलंका का मौद्रिक प्राधिकरण है। सन् 1950 में इस बैंक को श्रीलंका की आजादी के दो साल बाद स्थापित किया गया था और इसके संस्थापक गवर्नर जॉन एक्सटर थे, जबकि उस समय जे आर जयवर्धने श्रीलंका के वित्त मंत्री थे। "सेंट्रल बैंक ऑफ सीलोन" के नाम से स्थापित इस बैंक ने मुद्रा बोर्ड को प्रतिस्थापित किया था जो उस समय तक देश का पैसा जारी करने के लिए उत्तरदायी था। यह बैंक एशियाई समाशोधन संघ का एक सदस्य है। बैंक श्रीलंका में मौद्रिक नीति के संचालन के लिए जिम्मेदार है और इसके पास वित्तीय प्रणाली पर विस्तृत पर्यवेक्षी शक्तियां भी है।
बैंक वित्तीय समावेश को बढ़ावा देने की नीतियों को विकसित करने के काम में संलग्न है और वित्तीय समावेशन गठबंधन (AFI) का एक सदस्य है।
2007 में राजनीतिक हस्तक्षेप और संस्थागत क्षय के आरोपों की कारण इसकी साख पर बट्टा लगा था।
एशियाई समाशोधन संघ
एशियाई समाशोधन संघ (एशियन क्लियरिंग यूनियन), जिसका मुख्यालय तेहरान, ईरान में स्थित है, को एशिया और प्रशांत हेतु संयुक्त राष्ट्र का आर्थिक और सामाजिक आयोग (एस्कैप) की पहल पर 9 दिसम्बर 1974 को स्थापित किया गया था। इसकी स्थापना के समय इसका प्राथमिक उद्देश्य, संघ के सदस्यों के बीच मौद्रिक लेनदेन का समाधान और बहुपक्षीय आधार पर सदस्य देशों के बीच भुगतान समाशोधन के लिए एक प्रणाली प्रदान करने के लिए क्षेत्रीय सहयोग की स्थापना करना था।
दारा द्वितीय
दारा द्वितीय या डेरियस द्वितीय (पुरानी फ़ारसी: "दारयावाहुस", ई॰पू॰ ४२४-४०४) ई.पू. ४२४ में पारसी सम्राट् जर्क्रसीस द्वितीय को उसके भाई सॉगडियानस (Sogdianus) ने मार डाला। लेकिन सौगडियानस भी अपने भाई ओकस (Ochus) द्वारा मार डाला गया। ओकस डेरियस द्वितीय या दारा द्वितीय के नाम से गद्दी पर बैठा। उसे डेरियस नोथस भी कहते हैं। नोथस (Nothus) का अर्थ 'वर्णसंकर' है। उसकी माता रखेल थी। दारा द्वितीय अयोग्य और निकम्मा शासक हुआ। उसके समय से ईरान की सामरिक शक्ति क्षीण होने लगी और पारसी दरबार का प्रभाव और शान घटती चली गई।
दारा तृतीय
दारा तृतीय या डेरियस तृतीय(ई.पू. ३३६-३३० ई.पू.) महान हख़ामनी राजवंश का अंतिम प्रसिद्ध राजा हुआ। वह बहादुर और दूष्ट प्रकृति का सुयोग्य व्यक्ति था। लेकिन उसे शांति से राज्य करने और अपनी शासकीय योग्यता दिखाने का अवसर न मिल सका। उसके दुर्भाग्य से मैसीडोनिया और यूनान की राजशक्ति, सिकंदर के नेतृत्व में बहुत प्रबल हो चली थी। फलत: दारा तृतीय पारसी साम्राज्य के समस्त साधनों और शक्तियों को बटोरकर भी सिकंदर को आक्रमणों से अपने साम्राज्य को बचाने में समर्थ न हो सका।
पारसीकों को अद्भुत यूरोपीय विजेता अलेक्जंडर ने ई.पू. ३३४ में ग्रानिकस (Granicus) के युद्ध में पराजित किया। दूसरे वर्ष ई.पू. ३३३ में इस्सस (Issus) के युद्ध में उसने दारा को बुरी तरह हराकर भागने पर विवश किया। ईरानियों की राजधानी पर्सीपोलिस जला दी गई (३३० ई.पू.)। इस पराजय ने दारा की शक्ति का तोड़कर पारसीक साम्राज्य की जड़ों को पूरी तरह हिला दिया। दारा ने अपने साम्राज्य को बचाने के लिए सिकंदर से फिर एक विशाल सेना लेकर आरवेला के पास गॉगमेला में (ई.पू. ३३१) युद्ध किया। इस बार भी वह बुरी तरह पराजित हुआ और उसे भाग जाना पड़ा। भगोड़े दारा को अंत में बैक्ट्रिया के क्षत्रप बेसुस (Bessus) ने मरवा डाला। महान पारसीक राजवंश के अंतिम महान राजा का यह दु:खद अंत था।
दार्दिस्तान
दार्दिस्तान (पारसी-अरबी : داردستان) जी डब्ल्यू लिटनर द्वारा दिया गया एक भौगोलिक नाम है जो भारतीय कश्मीर, उत्तरी पाकिस्तान तथा उत्तर-पूर्वी अफगानिस्तान को सूचित करता है। इस भूभाग के निवासी दार्दी भाषाएँ बोलते हैं और 'दार्द' कहलाते हैं। इसके अंतर्गत चित्राल, यासिन, पेंन्याल, गिलगिट घाटी, हुजा एवं नागार बुंजी से वातेरा तक की सिंधु घाटी अस्तोर घाटी तथा कोहिस्तान मालाजाई क्षेत्र थे। इसका उल्लेख प्लिनी एवं टालिमी नामक इतिहासवेत्ताओं ने भी किया है।
दार्द लोग 'आर्य जाति' के माने गए हैं। वे चौदहवीं शती में मुसलमान बन गए थे।
दक्षिण सीनाई मुहाफ़ज़ाह
दक्षिण सीनाई मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
उत्तर सीनाई मुहाफ़ज़ाह
उत्तर सीनाई मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
पोर्ट सईद मुहाफ़ज़ाह
पोर्ट सईद मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह सुएज़ नहर के उत्तरी द्वार पर भूमध्य सागर पर स्थित एक बंदरगाह है।
सुएज़ मुहाफ़ज़ाह
सुएज़ मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
मृत्तिका
मृत्तिका (Clay) एक व्यापक शब्द है। प्रायः २ माइक्रॉन से छोटे व्यास वाले कणों वाले अवसादी शैलों को 'मृत्तिका' कहते हैं। यह मुख्यतः अलमुनियम के सिलिकेट एवं अन्य बहुसिलिकेट (पॉलीसिलिकेट) का मिश्रण है। मृत्तिका जिन मुख्य खनिजों से बनी होती है उन्हें 'मृत्तिका खनिज' कहते हैं।
भूतकनीकी दृष्टि से मृत्तिका उन मृत्तिका खनिजों को कहते हैं जिनके कणों का आकार ४ माइक्रॉन से छोटा होता है। (४ माइक्रॉन से लेकर ५० माइक्रॉन तक के आकार वाले अवसादी शैलों को गाद तथा ५० माइक्रॉन से बड़े कण-आकार वाले अवसादी शैलों को बालू कहते हैं।)
मृत्तिका मुख्यतः भूरे रंग (grey) की होती है किन्तु अन्य रंगों (सफेद, पीली, लाल आदि) की भी मृत्तिका पायी जाती है। यह नदियों के किनारों पर देखने को मिल सकती है।
मृत्तिका खनिज
जलीय अलमुनियम फिल्लोसिलिकेट (hydrous aluminium phyllosilicates) मृत्तिका खनिज (Clay minerals) कहलाते हैं। कभी-कभी इनमें विभिन्न मात्राओं में लोहा, मैगनीशियम, अल्कली धातुओं आदि के धनायन भी मौजूद होते हैं।
एक खनिज आमतौर पर abiogenic, एक रासायनिक सूत्र द्वारा प्रदर्शनीय, कमरे के तापमान पर ठोस और स्थिर है और एक का आदेश दिया परमाणु संरचना है कि एक स्वाभाविक रूप से होने वाली पदार्थ है। यह खनिज या गैर खनिजों की कुल किया जा सकता है, जो एक चट्टान से अलग है और एक विशिष्ट रासायनिक संरचना नहीं है। एक खनिज की सही परिभाषा विशेष रूप से आवश्यकता के संबंध में, बहस के दायरे में है एक वैध प्रजातियों abiogenic हो और यह एक का आदेश दिया परमाणु संरचना होने के संबंध के साथ एक हद तक कम करने के लिए . खनिजों के अध्ययन खनिज कहा जाता है। 4,900 ज्ञात खनिज प्रजातियां खत्म हो गई हैं, इनमें से 4,660 से अधिक अंतर्राष्ट्रीय खनिज एसोसिएशन (आईएमए) द्वारा अनुमोदित किया गया है। सिलिकेट खनिज पृथ्वी की पपड़ी के 90 % से अधिक की रचना करते हैं . विविधता और खनिज प्रजातियों की बहुतायत पृथ्वी के रसायन विज्ञान के द्वारा नियंत्रित किया जाता है। सिलिकॉन और ऑक्सीजन सिलिकेट खनिजों की प्रबलता में सीधे अनुवाद जो पृथ्वी की पपड़ी का लगभग 75 % का गठन . खनिज विभिन्न रासायनिक और भौतिक गुणों द्वारा प्रतिष्ठित हैं . रासायनिक संरचना और क्रिस्टल संरचना में अंतर विभिन्न प्रजातियों भेद और बदले में इन गुणों के गठन के खनिज की भूगर्भीय पर्यावरण से प्रभावित हैं . तापमान, दबाव और उसके खनिज में एक चट्टान जन कारण परिवर्तन के थोक संरचना में परिवर्तन, लेकिन, एक रॉक अपने थोक रचना बनाए रख सकते हैं, लेकिन तापमान और दबाव परिवर्तन के रूप में लंबे समय के रूप में, अपने खनिज के रूप में अच्छी तरह से बदल सकते हैं। खनिज उनकी रासायनिक संरचना और संरचना से संबंधित हैं जो विभिन्न भौतिक गुणों द्वारा वर्णित किया जा सकता है। आम विशिष्ठ विशेषताओं क्रिस्टल संरचना और आदत, कठोरता, चमक, diaphaneity, रंग, लकीर, तप, दरार, फ्रैक्चर, बिदाई और विशिष्ट गुरुत्व में शामिल हैं . खनिजों के लिए और अधिक विशिष्ट परीक्षण एसिड, चुंबकत्व, स्वाद या गंध और रेडियोधर्मिता की प्रतिक्रिया में शामिल हैं . खनिज कुंजी रासायनिक घटकों द्वारा वर्गीकृत कर रहे हैं, दो प्रमुख प्रणालियों दाना वर्गीकरण और STRUNZ वर्गीकरण हैं . खनिजों के सिलिकेट वर्ग रासायनिक संरचना में polymerization की डिग्री से छह उपवर्गों में विभाजित है। सभी सिलिकेट खनिज का एक आधार इकाई है एक [ SiO4 ] 4 - सिलिका tetrahedra है कि, एक चतुर्पाश्वीय के आकार देता है जो चार ऑक्सीजन anions, समन्वित द्वारा एक सिलिकॉन कटियन है। ये tetrahedra उपवर्गों देने के लिए polymerized जा सकता है: (tetrahedra के इस प्रकार के एक नहीं polymerization, ) orthosilicates, disilicates (दो tetrahedra के साथ बंधुआ), cyclosilicates (tetrahedra के छल्ले), inosilicates (tetrahedra की चेन), phyllosilicates (tetrahedra की शीट) और tectosilicates (tetrahedra के तीन आयामी नेटवर्क) . अन्य महत्वपूर्ण खनिज समूहों के मूल तत्व, sulfides, आक्साइड, halides, कार्बोनेट, sulfates और फॉस्फेट शामिल हैं .== प्रमुख समूह ==
मृत्तिका खनिजों के अन्तर्गत निम्नलिखित समूह आते हैं-
अल-शरक़िया मुहाफ़ज़ाह
अल-शरक़िया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
'शरक़िया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
कफ़्र अल-शेख़ मुहाफ़ज़ाह
कफ़्र अल-शेख़ मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
लक्सर मुहाफ़ज़ाह
लक्सर मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह सन् २००९ तक क़ेना मुहाफ़ज़ाह का हिस्सा हुआ करता था लेकिन उस वर्ष में इसे एक अलग मुहाफ़ज़ाह बना दिया गया। यह मिस्र का सबसे छोटा मुहाफ़ज़ाह है। यह नील नदी के किनारे उत्तर-से-दक्षिण केवल ५ किमी और पूर्व-से-पश्चिम केवल १.५ किमी बड़ा है।
लाल मिट्टी
लाल मिट्टी (Red soil) लाल, पीली एवं चाकलेटी रंग की होती है। शुष्क और तर जलवायु में प्राचीन रवेदार और परिवर्तित चट्टानों की टूट-फूट से बनती है और यह मिट्टी पानी के संपर्क में आने से हल्की-हल्की पीली दिखती है इस मिट्टी में लोहा, ऐल्युमिनियम और चूना अधिक होता है। यह मिट्टी अत्यन्त रन्ध्रयुक्त होती है। इस मिट्टी में बाजरा की फसल अच्छी पैदा होती है, किन्तु गहरे लाल रंग की मिट्टी कपास, गेहूँ, दाल, मोटे अनाज, के लिए उपयुक्त है।
भारत में यह मिट्टी उत्तर प्रदेश के बुन्देलखण्ड से लेकर दक्षिण के प्रायद्वीप तक पायी जाती है। यह मध्यप्रदेश, छत्तीसगढ़, झारखण्ड, पश्चिमी बंगाल, मेघालय, नागालैण्ड, उत्तर प्रदेश, राजस्थान, तमिलनाडु तथा महाराष्ट्र में मिलती है। छत्तीसगढ़ में लाल-पीली मिट्टी को स्थानीय रूप से "मटासी मिट्टी" के नाम से जाना जाता है, इसका विस्तार राज्य के लगभग साठ प्रतिशत भूभाग पर है।
मिट्टी के प्रकार
कणों (texture) के आधार पर मिट्टी को कई वर्गों में बांटा जा सकता है। मिट्टी के किसी नमूने में उपस्थित विभिन्न खनिज-कणों के आकार के आधार बनाकर यह वर्गीकरण किया जाता है। मिट्टी के मुख्य घटक हैं- महीन पिसे हुए शैल-कण, मृत्तिका (क्ले), जैविक पदार्थ (जैसे विघटित रूप में पौधों के भाग)आदि।
यह मिट्टी जलवायु तथा वनस्पति प्रदेशों के अनुसार पायी जाती है जिसे दो मुख्य भागों में विभक्त किया जाता है- पेडाल्फर और पेड़ोंकाल। पेडाल्फर में एल्युमिनियम तथा लोहा की मात्रा अधिक होती है और यह वन प्रदेशों तथा लम्बी घासों वाले प्रदेशों में विकसित होती है। वनप्रदेश की पेडाल्फर मिट्टियों में पाडजाल, पाडजालिक और लेटराइट मुख्य हैं। लम्बी घास वाले प्रदेशों की प्रमुख मिट्टियां प्रेयरी मिट्टी और लाल तथा पीली मिट्टी हैं। पेडोकाल में कैल्शियम की प्रधानता होती है। इसमें तीन प्रमुख मृदा समूह सम्मिलित हैं- चरनोजम, भूरी स्टेपी तथा मरुस्थलीय मिट्टी। पेडाल्फर तथा पेडोकाल के अतिरिक्त टुंड्रा मिट्टी भी कटिबंधीय मिट्टी है जो अत्यधिक निम्न तापमान के कारण बहुत कम विकसित हो पाती है।
कटिबंधीय मिट्टियों के बीच-बीच में बिखरे रूपों के पायी जाने वाली मिट्टी को कटिबंधांतरिक मिट्टी कहते हैं। इसके ऊपर मुख्यतः मूल चट्टानों, अपक्षय, वाष्पीकरण, जल रिसाव आदि का प्रभाव होता। चूना पत्थर से निर्मित रेंडजीना मिट्टी, लावा से उत्पन्न रेंगूर (काली) मिट्टी इसके उदाहरण हैं।
इस मृदावर्ग पर मिट्टी-निर्माण की किसी प्रक्रिया विशेष का प्रभाव नहीं होता है तथा उनमें विभिन्न संस्तरों का विकास नहीं हो पाता है। जलोढ़, हिमोढ़ तथा वायूढ़ या लोएस इसी प्रकार की मिट्टियाँ हैं जो स्थानांतरित होते रहने के कारण प्रायः पूर्ण विकसित (परिपक्व) नहीं हो पाती हैं।
क़ेना मुहाफ़ज़ाह
क़ेना मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। सन् २००९ तक लक्सर मुहाफ़ज़ाह का क्षेत्र भी क़ेना मुहाफ़ज़ाह का हिस्सा हुआ करता था लेकिन उस वर्ष में लक्सर को एक अलग मुहाफ़ज़ाह बना दिया गया। क़ेना मुहाफ़ज़ाह मिस्र के दक्षिण भाग में नील नदी के किनारे स्थित है।
'क़ेना' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
सोहाग मुहाफ़ज़ाह
सोहाग मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। इसकी राजधानी भी 'सोहाग' नामक शहर ही है। १९६० से पहले इसकी राजधानी 'गिरगा' नामक शहर था और इस मुहाफ़ज़ाह का नाम भी 'गिरगा मुहाफ़ज़ाह' हुआ करता था। यह नील नदी के किनारे दक्षिण मिस्र (जिसे 'ऊपरी मिस्र' भी कहते हैं क्योंकि नील नदी के बहाव में यह ऊपर पड़ता है) में स्थित है।
मृदा संस्तर
मृदा संस्तर (soil horizon) से तात्पर्य मृदा के तल के समान्तर स्थित उन स्तरों से है जिनकी भौतिक विशेषताएँ अपने ऊपर तथा नीचे स्थित स्तरों से अलग होतीं हैं। हर तरह की मिट्टी में कम से कम एक क्षितिज होता हैं किन्तु इनकी संख्या प्रायः तीन या चार होती है। ये क्षितिज प्रायः उसके रंग या गठन (texture) के आधार पर दूसरे क्षैतिजों से भिन्न होते हैं। 'मृदा क्षितिज' की संकल्पना मृदा विज्ञान में बहुत महत्वपूर्ण है।
किसी स्थान की मृदा में विद्यमान क्षितिजों की पहचान और उनका वर्णन, किसी भी मृदा-वर्गीकरण का पहला चरण होता है। 'द वर्ल्ड रिफरेंस बेस फॉर सॉयल रिसोर्सेस' ने ४० प्रकार के क्षितिजों की सूची बनाई है।
मूलक
मूलक (radical) तत्वों के ऐसे समूह को कहते हैं, जो यौगिकों में एक रासायनिक तत्व सा व्यवहार करता है। यौगिकों में यह किसी तत्व का स्थान ले सकता है अथवा उसे विस्थापित कर सकता है। मूलक में असंयुक्त बंधुता होती है, जिससे यह असंयुक्त दशा में साधारणतया स्थायी नहीं होता, यद्यपि कुछ मूलक, जैसे कार्बोनिल (CO) और नाइट्रोसिल (NO) असंयुक्त पाए गए हैं।
मूलक अकार्बनिक और कार्बनिक दोनों प्रकार के हो सकते हैं। अकार्बनिक मूलकों में ऐमोनियम (NH), सल्फेट (SO) और फास्फेट (≡ PO) एवं कार्बनिक मूलकों में सायनोजन (-CN), बेंजायल (CHO) और मेथाइल (- CH) उल्लेखनीय हैं। मूलक का विचार गे लुसैक (gay lussac) ने पहले १८१५ ई० में रसायनज्ञों के संमुख रखा था और लिबिख (liebig) और वलर (wohler) ने १८३२ ई० में बेंजायल मूलक पर एक निबंध लिखकर इसके महत्व को बढ़ाया।
मूलक में संयोजकता भी होती है। कुछ मूलक एकसंयोजी, कुछ द्विसंयोजी और कुछ त्रिसंयोजी होते हैं। कुछ समय तक कार्बनिक यौगिकों के अध्ययन में मूलकों का बड़ा महत्व था और उनसे अध्ययन में बड़ी सहायता मिलती थी, पर आज इनका महत्व उतना नहीं रह गया है।
मैजेलन जलडमरूमध्य
मगेलैन (Magellan) या 'मैजेलन' एक जलडमरूमध्य है जो दक्षिणी अमरीका के धुर दक्षिण में, दक्षिण अमरीका को टिएरा डेल फूएगो एवं अन्य द्वीपों से अलग करनेवाला, ३३० मील लंबा एवं २½ से १५ मील चौड़ा एक जलडमरूमध्य है। पश्चिम की ओर इसका कुछ भाग अर्जेंटीना से संबंधित है। शेष भाग चिली से मिला है। सन् १५२० में मैजेलन (अन्वेषक) द्वारा इसकी खोज की गई थी। पनामा नहर बनने से पूर्व व्यापारिक मार्गों की दृष्टि से इसका अधिक महत्व था।
रैबेले
फ्रांसेज रैबेले (François Rabelais ; 1494 – 9 अप्रैल 1553) पुनर्जागरण काल का फ्रांस का प्रमुख लेखक, डॉक्टर, भिक्षु तथा ग्रीक का विद्वान था।
रैबेले का जन्म सन् १४९४ में हुआ, यद्यपि इसपर मतैक्य नहीं है। सन् १५२० में वह साधु हो गया तथा मानवतावादियों एवं बुद्धिवादियों के वर्ग में सम्मिलित हो गय। उसने ग्रीक, लैटिन तथा इटैलियन का अध्ययन किया और रीतिवादी शिक्षा की ओर गंभीरतापूर्वक उन्मुख हुआ। सन् १५३० में रैबेले ने चिकित्साशास्त्र का अध्ययन करने के लिए साधुवेष का परित्याग किया। लियों (Lyons) शहर में वह एक सुख्यात चिकित्सक हो गया। दो वर्ष बाद उसने काल्पनिक नाम से 'पैटाग्रूवेल रॉय दे दिप्सोदी' (Pantagruel, roy des Dipsodes) की कहानियाँ प्रकाशित कीं। पैंटाग्रूवेल की आलोचना करनेवाले सारबॉन (Sarbonne) आलोचकों के प्रत्युत्तर में सन् १५३४ में उसने 'गारगेंटुआ' प्रकाशित की। गारगेंटुआ पेंटाग्रूवेल का पिता था। सारबोन ने प्रकाशित होते ही गारगेंटुआ की भर्त्सना करनी प्रारंभ की। इसके अनंतर ११ वर्ष तक रैबेले मौन रहा। अपने संरक्षक जाँदु बोए, की सहायता से वह रोम जा सका और वहाँ उसने शाही महत्व प्राप्त किया। सन् १५४६ में उसने ताई लीवे तथा सन् १५५२ में क्वार्ट लीवे प्रकाशित किया। सन् १५५३ में उसकी मृत्यु हुई। मृत्यु के पश्चात् उसके नाम से उसकी पाँचवीं पुस्तक प्रकाशित हुई परंतु रैबेले ही उसका लेखक था, यह कहना संदिग्ध है।
रैवेले विनोदप्रिय था। वह मनोरंजन करना चाहता था परंतु साथ ही उसने दर्शन की भी अभिव्यक्ति की। ग्रीक और लैटिन विद्वानों के प्रति उसका प्रेम और आदर अहैतुक है। उसने मूल ग्रंथों के अध्ययन पर जोर दिया, सारबॉन कृत टीकाओं पर नहीं। उसकी ज्ञानपिपासा कभी शांत नहीं हो पाती थी।
उसने पुराने कवियों को अधिक पसंद किया क्योंकि उनमें मध्यकालीन धर्मप्रचारकों की तार्किक रुक्षता की अपेक्षा सहज बुद्धिमत्ता के दर्शन होते हैं। ईसाई होते हुए भी रैबेले स्वर्ग की अपेक्षा पृथ्वी के प्रति अधिक ममत्व रखता था।
असयूत मुहाफ़ज़ाह
असयूत मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। इसकी राजधानी भी 'असयूत' नामक शहर ही है। यह नील नदी के किनारे १२० किमी तक फैला हुआ है। इस मुहाफ़ज़ाह के मेइर क़स्बे के पास कुछ प्राचीन मिस्री मक़बरे स्थित हैं। इसी प्रान्त के दुरुन्का शहर में मिस्र के कोप्ती ईसाईयों के लिये महत्वपूर्ण तीर्थस्थल और मठ भी स्थित है।
अनुरूप संकेत
अनुरूप संकेत या एनालॉग सिग्नल (अंग्रेजी:Analog signal), एक सतत संकेत है जिसका समय परिवर्ती गुण (चर) किसी अन्य समय परिवर्ती राशि को निरूपित करता है, यानि यह उस दूसरे समय परिवर्ती संकेत के अनुरूप होता है। उदाहरण के लिए, एक अनुरूप श्रव्य संकेत (एनालॉग ऑडियो सिग्नल) में, संकेत की तात्कालिक वोल्टता (वोल्टेज) ध्वनि तरंगों के दाब के साथ लगातार बदलती रहती है। यह एक अंकीय संकेत (डिजिटल सिग्नल) से भिन्न होता है, जिसमें एक सतत राशि का निरूपण एक असतत फलन द्वारा किया जाता है जो परिमित संख्या के मूल्यों मे से सिर्फ एक को ही ले सकता है। आमतौर पर अनुरूप संकेत, विद्युत संकेतों को संदर्भित करता है, तथापि, यांत्रिक, वायवीय, हाइड्रोलिक और अन्य प्रणालियां भी अनुरूप संकेतों की वाहक हो सकती हैं।
बनी सुएफ़ मुहाफ़ज़ाह
बनी सुएफ़ मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह देश के मध्य भाग में स्थित है। इसकी राजधानी भी 'बनी सुएफ़' नामक शहर है जो क़ाहिरा से १२० किमी दक्षिण में नील नदी के पश्चिमी किनारे पर बसा हुआ है। मिस्र में यह इलाक़ा अपनी सीमेंट बनाने के कारख़ानों के लिये जाना जाता है।
वादी अल-जदीद मुहाफ़ज़ाह
वादी अल-जदीद मुहाफ़ज़ाह या नई वादी मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह मिस्र का सबसे बड़ा मुहाफ़ज़ाह है। इसकी राजधानी ख़ारगा नामक नख़लिस्तान (ओएसिस) है। इस मुहाफ़ज़ाह का अधिकतर भूभाग सहारा मरुस्थल के लिबीयाई रेगिस्तान नामक विभाग में स्थित है।
लाल सागर मुहाफ़ज़ाह
लाल सागर मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह देश के दक्षिण-पूर्वी कोने में नील नदी और लाल सागर के दरम्यान स्थित है। इसकी दक्षिणी सीमा सुडान से लगती है। इसमें 'हलाइब त्रिकोण' नामक क्षेत और सियाल द्वीप भी आते हैं जिनको लेकर मिस्र व सुडान में विवाद है।
फ़य्यूम मुहाफ़ज़ाह
फ़य्यूम मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
मिन्या मुहाफ़ज़ाह
मिन्या मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है।
गीज़ा मुहाफ़ज़ाह
गीज़ा मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह क़ाहिरा से नील नदी के पार पश्चिमी तरफ़ स्थित है। महान स्फ़िन्क्स और गीज़ा के मशहूर पिरामिड इसी क्षेत्र में स्थित हैं।
क़ल्यूबीया मुहाफ़ज़ाह
क़ल्यूबीया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से उत्तर में मिस्र के उत्तरी भाग में नील नदी के नदीमुख (डॅल्टा) क्षेत्र में स्थित है। इसके कुछ हिस्से क़ाहिरा के बाहरी मोहल्लों से मिले-जुले हैं इसलिए इसे अक्सर बृहत-क़ाहिरा महानगरीय क्षेत्र का भाग माना जाता है।
'क़ल्यूबीया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
दक़ैहलेया मुहाफ़ज़ाह
दक़ैहलेया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से पूर्वोत्तर में स्थित है।
'दक़ैहलेया' में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है।
दुमयात मुहाफ़ज़ाह
दुमयात मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से पूर्वोत्तर में नील नदी के भूमध्य सागर पर बनने वाले नदीमुख स्थल पर स्थित है। दुमयात मुहाफ़ज़ाह अपनी अमरूद की पैदावार और खजूर के लिए प्रसिद्ध है। यहाँ का दुमयाती पनीर (चीज़) भी बहुत मशहूर है।
मोनूफ़िया मुहाफ़ज़ाह
मोनूफ़िया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से उत्तर में नील नदी के नदीमुख (डॅल्टा) क्षेत्र में स्थित है।
बेहेइरा मुहाफ़ज़ाह
बेहेइरा मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से उत्तर में नील नदी के नदीमुख (डॅल्टा) क्षेत्र में स्थित है। इसका उत्तरी छोर भूमध्य सागर से लगता है।
कराड
कराड भारत के महाराष्ट्र राज्य के सातारा ज़िले में एक नगर और तालुका है। यह नगर कृष्णा नदी तथा कोयना नदी के संगम पर सतारा नगर से 85 किमी दक्षिण-पूर्व में बसा है। कराड को "यशवंत नगरी" के नाम से भी जानी जाती है। यह मुम्बई से 320 किमी और पुणे से 159 किमी दूर है।
इस नगर का स्वायत्त शासन १८८५ ई. में आरंभ हुआ और अब यह एक सुव्यवस्थित नगरपालिका द्वारा शासित होता है। यहाँ की बौद्धकालीन गुफाएँ, मुसलमान-कालीन मस्जिदें और नवीन मंदिर आकर्षण के विशेष केंद्र हैं। कुछ लोग इसे 'करदाह' या 'करहाकादा' के नाम से भी जानते हैं। कराड एक तहसील है साथ ही यहां नगरपालिका भी है, एवं श्री छत्रपति शिवाजी नाम की सब्जी मण्डी भी है।
कराड में कई जगह पुराने छोटे-छोटे मन्दिर मिल जाते है। कराड के "चावड़ी चौक" में एक कृष्णाबाई नामक एक उद्यान भी जहां पर यशवंतराव चव्हाण की समाधि बनी हुई ,जहां पर दिनभर लोग आते-जाते रहते है।
कराड में दो सिनेमाघर है।
कराड में प्राचीन गुफ़ाएँ भी है, साथ ही इनके आसपास उद्यान भी काफी देखने को मिलते है।
भांग का पौधा
भांग (वानस्पतिक नामः "Cannabis indica") एक प्रकार का पौधा है जिसकी पत्तियों को पीस कर भांग तैयार की जाती है। उत्तर भारत में इसका प्रयोग बहुतायत से स्वास्थ्य, हल्के नशे तथा दवाओं के लिए किया जाता है।  भारतवर्ष में भांग के अपने आप पैदा हुए पौधे सभी जगह पाये जाते हैं। भांग विशेषकर उत्तर प्रदेश, बिहार एवं पश्चिम बंगाल में प्रचुरता से पाया जाता है। भांग के पौधे 3-8 फुट ऊंचे होते हैं। इसके पत्ते एकान्तर क्रम में व्यवस्थित होते हैं। भांग के ऊपर की पत्तियां 1-3 खंडों से युक्त तथा निचली पत्तियां 3-8 खंडों से युक्त होती हैं। निचली पत्तियों में इसके पत्रवृन्त लम्बे होते हैं। भांग को भगवान शंकर पर भी चढ़ाया जाता है।
भांग के नर पौधे के पत्तों को सुखाकर भांग तैयार की जाती है। भांग के मादा पौधों की रालीय पुष्प मंजरियों को सुखाकर गांजा तैयार किया जाता है। भांग की शाखाओं और पत्तों पर जमे राल के समान पदार्थ को चरस कहते हैं। भांग की खेती प्राचीन समय में 'पणि' कहे जानेवाले लोगों द्वारा की जाती थी। ईस्ट इण्डिया कम्पनी ने कुमाऊँ में शासन स्थापित होने से पहले ही भांग के व्यवसाय को अपने हाथ में ले लिया था तथा काशीपुर के नजदीक डिपो की स्थापना कर ली थी। दानपुर, दसोली तथा गंगोली की कुछ जातियाँ भांग के रेशे से कुथले और कम्बल बनाती थीं। भांग के पौधे का घर गढ़वाल में चांदपुर कहा जा सकता है।
इसके पौधे की छाल से रस्सियाँ बनती हैं। डंठल कहीं-कहीं मशाल का काम देता है। पर्वतीय क्षेत्र में भांग प्रचुरता से होती है, खाली पड़ी जमीन पर भांग के पौधे स्वभाविक रूप से पैदा हो जाते हैं। लेकिन उनके बीज खाने के उपयोग में नहीं आते हैं। टनकपुर, रामनगर, पिथौरागढ़, हल्द्वानी, नैनीताल, अल्मोडा़, रानीखेत,बागेश्वर, गंगोलीहाट में बरसात के बाद भांग के पौधे सर्वत्र देखे जा सकते हैं। नम जगह भांग के लिए बहुत अनुकूल रहती है। पहाड़ की लोक कला में भांग से बनाए गए कपड़ों की कला बहुत महत्वपूर्ण है। लेकिन मशीनों द्वारा बुने गये बोरे, चटाई इत्यादि की पहुँच घर-घर में हो जाने तथा भांग की खेती पर प्रतिबन्ध के कारण इस लोक कला के समाप्त हो जाने का भय है।
होली के अवसर पर मिठाई और ठंडाई के साथ इसका प्रयोग करने की परंपरा है। भांग का इस्तेमाल लंबे समय से लोग दर्द निवारक के रूप में करते रहे हैं। कई देशों में इसे दवा के रूप में भी उपलब्ध कराया जाता है।
कस्तूरी बैल
कस्तूरी बैल (Ovibos moschatus, musk ox) उत्तरी ध्रूवीय प्रदेशों में पाया जाने वाला स्तनधारी प्राणी है। इनके नरों के शरीर से तीक्ष्ण गंध निकलती है जिसके कारण इन्हें 'कस्तूरी बैल' नाम दिया गया है। वास्तव में यह गंध संगम (मैथुन) हेतु मादाओं को आकर्षित करने के काम आती है। यह ग्रीनलैण्ड और कनाडा में पाया जाता है।
गलगल
गलगल नीबू की अनेक जातियों में एक जातिविशेष है जिसके फल बड़े और फल का छिलका बहुत मोटा होता है। इसे जंबीर अथवा दंतशठ, जंबीरी नीबू , 'पहाड़ी कागजी', इडलिंबू तथा लेमन (Lemon) कहते हैं। यह निंबुकुल रूटेसिई (Rutaceae) के सिट्रस मेडिवा वार लिमोनम ("Citrus medica var limonum") नामक छोटे वृक्ष का फल है, जो पंजाब में पठानकोट के आसपास अधिक पैदा होता है।
गलगल की पत्तियों के नाल लगभग पंखहीन होते हैं। इसका फल मध्यम परिमाण के, अंडाकार (ovoid), पीले, चूचुकवत (mammillate) और मोटे छिलकेवाले होते हैं और उनकी मज्जा प्रचुर और आम्लिक होती है। जंबीरी नीबू आयुर्वेद में अम्ल, गुरू पित्तकारक तथा तृष्णा, शूल, वमन, श्वास, वात, कफ और विबंध को दूर करनेवाला माना जाता है। फल का उपयोग लेमनेड, मुरब्बा, शरबत, चटनी एवं अचार बनाने और व्यंजनों को सुस्वादु करने में होता है। इसका निचोड़ा हुआ रस शीतल, झागदार पेय तैयार करने के काम आता है। इसमें स्कर्वीनाशक विटामिन सी अधिक रहता है। फलत्वक् दीपक, पाचक और वायुनाशक होता है और इससे लेमन तैल तथा टिंक्चर आदि बनाए जाते हैं।
इसका पौधा बीज और कलम दोनों से लगाया जाता है। मार्च-अप्रैल में इसमें सुगंधित फूल खिलते हैं। खट्टे के फूलों की खुशबू बहुत अच्छी होती है। इसे तेलों में डाला जाता है। इसके खिलने से सारा बाग महक उठता है। फूलों के बाद फल लगते हैं, जो पहले हरे होते हैं और पककर पीले पड़ जाते हैं। इनका रंग नारंगी होता है। फल बहुत खट्टे होते हैं और इनमें रस भी खूब होता है। इसका छिलका बहुत मोटा होता है। रस निचोड़ने के बाद छिलके का अचार बनाया जा सकता है। छिलके दो छोटे छोटे टुकड़ों में काटकर नमक लगाकर धूप में रखने से कुछ दिनों में अचार तैयार हो जाता है।
गलगल में विटामिन सी प्रचुर मात्रा में पाया जाता है। इसका अचार भी बनाया जाता है। अचार छिलके के साथ डाला जाता है और बरसों खराब नहीं होता।
ऐक्विटेन
ऐक्विटेन (Aquitaine) फ्रांस के २७ प्रभागों में से एक है।
यह फ्रांस के दक्षिण-पश्चिम भाग में स्थित एक नीची भूमिवाला प्रदेश है, जिसमें शाराँत, गारौं तथा आदूर घाटियाँ समिलित हैं। यह ऊबड़ खाबड़ त्रैकोणिक मैदान है, जो पूर्व की ओर ऊँचा होता हुआ मध्य पठार हो गया है। यह प्रदेश भूमध्यसागर तटीय प्रदेश के कारकार्सो के सँकरे द्वार द्वारा मिला हुआ है, जो मध्य पठार तथा पिरेनीज़ के मध्य में स्थित है; उत्तर-पूर्व में पेरिस द्रोणी से प्वातू के द्वार द्वारा संबंधित है। ऐक्विटेन का अधिकतर भाग दोमट का मैदान है, लेकिन शाराँत द्रोणी चूने के पत्थरवाला क्षेत्र है। ऐक्विटेन का तट काफी सीधा है, जो बालुकनिर्मित ऐसे टीलों से भरा है जिनके पृष्ठभाग में खारी झीलें बन गई हैं। केवल भेड़ों के चरागाहों के अतिरिक्त यह तटीय क्षेत्र बेकार है, परंतु कुछ वर्षो से इस क्षेत्र को उपजाऊ बनाने के बहुतेरे प्रयोग किए गए हैं और थोड़ी बहुत सफलता भी मिली है। दलदली भूमि का पानी सुखा दिया गया है और चीड़ इत्यादि के कोणधारी वृक्ष लगाए गए हैं जिससे बालू का बढ़ाव रुका रहे। ये वृक्ष अब सरकार के लिए आमदनी के अच्छे साधन हो गए हैं; इनसे पर्याप्त मात्रा में तारपीन का तेल, लकड़ी इत्यादि प्राप्त की जाती है।
एताँ दि पारेंती के समीप मिट्टी का तेल प्राप्त हुआ है। इसके और दक्षिण में प्राकृतिक गैस एवं गंधक भी पाया जाता है।
अच्छे तापक्रम एवं अच्छी वर्षा के कारण ऐक्विटेन उन्नतिशील कृषि-प्रदेश है। शाराँत की घाटी अपने गेहूँ तथा अंगूरों के लिए प्रसिद्ध है; यहाँ ब्रांडी (कोन्यैक) तथा हलकी मदिराएँ बनाई जाती हैं। गारौं की घाटी में मकई, तंबाकू और गेहूँ का उत्पादन होता है। यह प्रदेश फ्रांस में मदिरा निर्मित करनेवाला प्रमुख क्षेत्र है। यहाँ की क्लैरेट शराब प्रसिद्ध है।
ऐक्विटेन के मुख्य नगर बोर्डो, तूलूज़, तथा कारकासौं हैं।
चम्पावत की आदमखोर बाघिन
चम्पावत की आदमखोर बाघिन जिम कार्बेट का प्रथम शिकार थी जिसका वर्णन उन्होंने अपनी पुस्तक "कुमाओं के नरभक्षी "में किया है।
ग़रबीया मुहाफ़ज़ाह
ग़रबीया मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह राष्ट्रीय राजधानी क़ाहिरा से ९० किमी उत्तर में नील नदी के नदीमुख (डॅल्टा) क्षेत्र में स्थित है।
मत्रूह मुहाफ़ज़ाह
मत्रूह मुहाफ़ज़ाह () मिस्र का एक मुहाफ़ज़ाह (उच्च-स्तरीय प्रशासनिक विभाग) है। यह देश के पश्चिमोत्तर में लीबिया की सरहद के साथ स्थित है।
मत्रूह मुहाफ़ज़ाह का अंदरूनी भाग लीबियाई रेगिस्तान का हिस्सा है, जिसमें सीवा नख़लिस्तान (ओएसिस) भी स्थित है। मुहाफ़ज़ाह के बीच में क़त्तारा द्रोणी है।
एल् हास्पिटल का नियम
कलन में एल-हास्पिटल का नियम की सहायता से अनिर्धार्य रूप वाले फलनों का सीमान्त मान ज्ञात किया जाता है। इसके अनुप्रयोग से अनिर्धार्य रूप वाले फलन किसी ऐसे व्यंजक में परिवर्तित हो जाते हैं जिसमें सीमा चर को रखकर मान प्राप्त किया जा सकता है।
इस नियम का नामकरण १७वीं सदी के फ्रांसीसी गणितज्ञ गुयल्लामी डि एल हॉपीटल (या, एल हॉस्पिटल) के सम्मान में किया गया।) उन्होंने यह नियम १६९६ में अपनी पुस्तक "एनालिसिस डेस इन्फिनिमेंट पटिटस पौर एल-इंटेलिजेंस डेस लिग्नेस कुर्बेस" (शाब्दिक अनुवाद: "वक्रीय रेखाओं को समझने के लिए अत्यल्प का विशलेषण") में किया था। यह पुस्तक अवकलन पर लिखी गयी प्रथम पुस्तक थी। हालांकि, यह माना जाता है कि इस नियम की खोज सर्वप्रथम स्विस गणितज्ञ जोहान बर्नूली ने की थी।
अपने सरलतम रूप में, एल-हॉस्पिटल नियम के अनुसार, खुले अन्तराल "I" में बिन्दु "c" को छोड़कर अन्यत्र अवकलनीय फलनों "f" और "g" के लिए:
यदि तब
तब अंश और हर का अवकलन प्रायः भागफल का मान देता है अथवा एक ऐसी सीमा में परिवर्तित हो जाता है जिसका मान सीधे ज्ञात किया जा सकता है।
formula_12 तथा formula_13 के अलावा अन्य अनिर्धार्य रूपों के लिये भी आवश्यक परिवर्तन करके एल हॉस्पिटल नियम का उपयोग किया जा सकता है। कुछ उदाहरण प्रस्तुत हैं।
formula_23
अ़
अ़ अर्थात नुक्ता सहित अ एक देवनागरी अक्षर है जो अरबी वर्ण (लफ़ज़) अयिन "ع" के लिए प्रयुक्त होता है।
हिन्दी हाइकु
हिन्दी हाइकु जापानी कविता हाइकु का हिन्दी रूप है। हाइकु अनेक भाषाओं में लिखे जाते हैं लेकिन वर्णों या पदों की गिनती का क्रम अलग-अलग होता है। हिंदी हाइकु के लिए पहली पंक्ति में ५ अक्षर, दूसरी में ७ अक्षर और तीसरी पंक्ति में ५ अक्षर, इस प्रकार यह कुल १७ अक्षर की कविता है।
वानस्पतिक नाम
वानस्पतिक नाम () वानस्पतिक नामकरण के लिए अन्तरराष्ट्रीय कोड ( (ICBN)) का पालन करते हुए पेड़-पौधों के वैज्ञानिक नाम को कहते हैं। इस प्रकार के नामकरण का उद्देश्य यह है कि पौधों के लिए एक ऐसा नाम हो जो विश्व भर में उस पौधे के संदर्भ में प्रयुक्त हो।
Dhan :Oraiva setaiva
महर्षि दयानन्द सरस्वती विश्वविद्यालय, अजमेर
महर्षि दयानन्द सरस्वती विश्वविद्यालय, अजमेर भारत का एक प्रमुख विश्वविद्यालय है। इसकी स्थापना १९८७ में हुई थी। 'नेशनल असेसमेण्ट ऐण्ड एक्रेडिशन काउन्सिल बंगलुरु' ने २००४ में इसे बी++ ग्रेड दिया था। लगभग २०० से अधिक महाविद्यालय इससे सम्बद्ध हैं।
श्री लक्ष्मण किला
श्री लक्ष्मण किला भारत के अयोध्या में स्थित एक आश्रम है। इसे श्री रामानन्द सम्प्रदाय की रसिकोपासना के आचार्यपीठ के रूप में जाना जाता है। मिथिला-भाव के प्राधान्य से श्रीसीताराम की उपासना और उसके माध्यम से आत्मोद्धार का मार्ग उपलब्ध कराना संस्था का मूल उद्देश्य है।
आश्रम की स्थापना तत्कालीन रीवा राज्य के दीवान दीनबन्धु पाण्डेय जी के द्वारा करायी गयी। रीवा नरेश विश्वनाथ प्रताप सिंह और उनके पुत्र रघुराज प्रताप सिंह स्वामी श्रीयुगलानन्य शरण के भक्त थे। ऐकान्तिक साधना में रत रहने वाले स्वामी जी महाराज ने मंदिर निर्माण की उनकी प्रार्थना स्वीकार न की तो राज्य के दीवान ने अपने विशेष आग्रह से इसकी अनुमति प्राप्त की। ईस्वी सन् १८६५ में आरंभ होकर १८६८ में सरयू-तट पर भव्य मंदिर निर्मित हुआ जिसमें राम लक्ष्मण जानकी के साथ हनुमान विराजमान हुए। मंदिर बनाने के उपरान्त दीनबन्धु ने विराजमान सरकार के भोग राग के निमित्त अपनी जागीर से दो हजार बीघे की जमींदारी श्री लक्ष्मण किला को दान की। कुछ भौगोलिक परिवर्तनों के बावजूद रीवा जनपद में मनगवां के समीप रामपुर मौजे में आज भी ठाकुर जी की भूमि पर आश्रम के द्वारा कृषि-कार्य सम्पादित होता है।
श्री लक्ष्मण किला के संस्थापक रसिकोपासना के महान आचार्य युगलानन्य शरण है। स्वामी जी महाराज का प्रादुर्भाव ईस्वी सन १८१८ में नालन्दा (बिहार) के ईसराम पुर (इस्लामपुर) ग्राम में हुआ। सारस्वत ब्राह्मण परिवार में जन्मे स्वामी जी का जीवन भगवदीय अलौकिकताओं से परिपूर्ण रहा। काशी में विद्याध्ययन के उपरान्त आपने श्री चित्रकूट धाम में निवास किया। आपने रसिकोपासना में तत्सुख सुखित्व के प्रवर्तक स्वामी श्री युगलप्रिया शरण जी महाराज 'जीवाराम जी ' जी से उपासना की दीक्षा प्राप्त की। आपके शिष्य पं॰ जानकीवर शरण जी महाराज से मिलकर स्वामी विवेकानन्द बहुत प्रभावित हुए।